নাটোর রেলওয়ে স্টেশন
নাটোর রেলওয়ে স্টেশন বাংলাদেশের রাজশাহী বিভাগের নাটোর জেলার একটি রেলস্টেশন। এটি নাটোর পৌর এলাকার ৮ নং ওয়ার্ডে দক্ষিণ বড়গাছা নামক এলাকায় অবস্থিত। এর উত্তরে (সামনে) সান্তাহার জংশন এবং দক্ষিণে (পিছনে) আব্দুলপুর জংশন অবস্থিত।নাটোর রেলওয়ে স্টেশন একটি (B) ক্লাস ক্যাটাগরির রেলওয়ে স্টেশন। এই রেলস্টেশনটি নাটোর জেলার প্রধান রেলওয়ে স্টেশন। স্টেশনে প্রতিদিন ১৬টি ট্রেন (১৪টি আন্তঃনগর এবং ২টি মেইল) ট্রেন মোট ৩২ বার যাত্রাবিরতি দেয়। নাটোর রেলওয়ে স্টেশন বাংলাদেশ রেলওয়ে পশ্চিমাঞ্চলের অর্ন্তভুক্ত।